b'\n_START_ARTICLE_\nSvitek (pripomo\xc4\x8dek)\n_START_PARAGRAPH_\nSv\xc3\xadtek je bil iz blaga spleten obro\xc4\x8d, ki je slu\xc5\xbeil za ubla\xc5\xbeitev pritiska predmetov, ki so jih \xc5\xa0avrinke, mlekarice in druge \xc5\xbeene nosile na glavah. Po navadi je bil svitek name\xc5\xa1\xc4\x8den med plenjer in glavo. Narejen je bil iz mehkega barvnega blaga, \xc4\x8de pa \xc5\xbeenske niso imele svitka, so v podoben namen uporabile naglavno ruto in jo zvile. Tak svitek se imenuje zavitek. \xc4\x8ce je bila ruta tanka, so dale vmes malo trave ali sena, da je bil zavitek bolj mehak.'